شه‌فه‌ق نيوز/ محه‌مه‌د مومنى قسه‌كه‌ر وه‌ناو حكومه‌ت ئوردنى، ئه‌و هه‌واڵه‌يله‌ خسته‌ دروو ك باس له‌وه‌ كرديان له‌ناو خاكه‌يل ئوردنه‌و بوردمان ناوچه‌يل سوورى كرياگه‌و ئاماژه‌ وه‌يه‌يش كرد ئيچنه‌ هه‌واڵه‌يليگ دروو ئامانج له‌ليان شيوانن هه‌ڵويسته‌يل ئوردنه‌و له‌وانه‌وه‌ سه‌رچه‌وه‌ گرتگه‌ ك ئه‌خوازن قه‌يران سوورى قويلتره‌و بكه‌ن.
مومنى باس له‌وه‌ كرد ك وڵاته‌گه‌ى پشتگيرى چاره‌سه‌ر سياسى ئه‌كاو جوور ته‌نيا ڕييگ ئه‌را چاره‌سه‌ر قه‌يران سوورى زانێده‌ى.
جى باسه‌، ناوبرياێ باس له‌وه‌يش كرد ك وڵاته‌گه‌ى وه‌بوونه‌ى قه‌يران سووريه‌و سه‌ختيه‌يل فريه‌يگ كيشاگه‌و هه‌وڵ كووتاييهاوردن وه‌و قه‌يرانه‌ ئه‌ياد له‌ڕێ چاره‌سه‌ر سياسى.
